Fusbal (ang. "football", miym. "Fußball", pol. "piłka nożna") – manszaftszpil, wywōłano we weldzie szportzorta. We fusbalowych wetkach (szpilach) 2 manszafty szpilajōm. Wbicie bala do tora spōrnika je szpilowym cfekym. Wygrywo ta manszafta, kero sprawi to mer razōw. Szpile skłodajōm sie ze dwiōch tajlōw, kere majōm po 45 minutōw. Sōm uōne szpilane na rechtekym, trowiastym szpilplacu. Miary szpilplaca to ôd 45 m do 90 m szyrzce na ôd 90 m do 120 m lang. Tory majōm miary 244 na 732 cyntimetrōw. 11 fusbalokōw skłodo sie na kożdo manszafta, posztrzōd kerych ukozyma tego we torze - tormana (kery moge chytać bal do rankōw), tych na zadku - ôbrōńcōw, tych we posztrzodku pōmocnikōw a tych we napadzie - napadziorōw. Historyjo. Fusbal wynojdli we Ynglandzie, kaj piyrsze szpile szpilali uż bezma we III w. Piyrszy angelski fusbalowy ferajn - "Sheffield Club" - erygowany bōł we 1855 g. 8 rokōw niyskorzi stanōł już piyrszy angelski fusbalowy ferajn, kery wprowadźōł jednake prawidła lo wšyjskych. We 1904 g. stanōła Pojsztrzōdnacyjowo Fusbalfederacyjo (FIFA). Fusbal na Ślōnsku. Reprezentacyjo ślōnsko. Niyformalny manszaft fusbalowy, we kerym szpilujōm fusbaloki s wojewōdztwa ślōnskigo, niy noleży do FIFA niy UEFA. Niy biere udźōłu we ôficjalnych turniejach. Na ôstatku szpilali ze Polokōma (1:1, Stadjōn Ślōnski we Chorzowie, 9 grudnia 2006). FIFA (ang.) UEFA (ang.)